Boldog nyári pillanatok Ausztriában[x]
A kultúrák találkozása nyomán Ausztria a különböző hatásokat egyedivé ötvözi, amelyet sok kis részletben tapasztalhat meg az idelátogató: a helyiek életmódja, a gasztronómiai specialitások, a városokra jellemző kulturális atmoszféra, vagy a tavak és az Alpok lenyűgöző természeti környezete.
Vissza a gyökerekhez

Az Alpok végtelen hegyláncai között túrázni egyet jelent a határtalan szabadság érzésének felfedezésével. Karintiában, az Alpok napos déli lankáin kedvtől, hangulattól, igénytől és kondíciótól függően számtalan, a tartományon át vezető, jelzett turistaútvonal közül választhatunk. A karintiai túravidék első számú útvonala az Alpok–Adria túraút, amely 750 km hosszan vezet a karintiai Großglocknertől Szlovénián át egészen Trieszt közelébe, a tengerpartig. A három országot összekötő túra 43 szakasza egyenként körülbelül 20 km hosszú. Az egyénileg megtett távot mindenki maga határozza meg, mivel a szakaszokat egyesével vagy változatosan kombinálva is lehet teljesíteni.
www.alpe-adria-trail.com

Európa zenei találkozóhelyei
Mozart vagy Liszt műveiben nagyon különböző kultúrák ötvöződnek. Ausztria zenei nagyhatalommá válása többek között ennek is köszönhető. Ez a zeneileg is kifinomult kultúra a mai napig élő és meghatározó – hiszen nem csupán a Salzburgi Ünnepi Játékok előadásain vagy a Bécsi Operaház színpadán, hanem a koncertek és fesztiválok országszerte színes zenei kínálatában is folyamatosan jelen van. A világ színpadaként emlegetett Salzburg idén ünnepli minden idők egyik legsikeresebb zenés filmdrámájának, A muzsika hangjának 50. születésnapját. www.salzburg.info

Még több boldog nyári pillanat: www.austria.info

 

Fotók:

© Franz Gerdl (Kärnten Werbung)
© Rainer Fehringer (Österreich Werbung)
© Salzburg Tourismus
© Tine STEINTHALER (Kärnten Werbung)
Szórakozás